Utkast til forskrift om tilleggskrav ved import av høy og halm til dyrefôr

**Hjemmel:** Fastsatt av Landbruks- og matdepartementet [dato] med hjemmel i lov 19. desember 2003 nr. 124 om matproduksjon og mattrygghet mv. (matloven) §§ 12, 15, 17 og 19, jf. delegeringsvedtak 19. desember 2003 nr. 1790.

Forskriften er meldt til EFTAs overvåkingsorgan i henhold til kravene i lov 17. desember 2004 nr. 101 om europeisk meldeplikt for tekniske regler (EØS-høringsloven) og vedlegg II kap. XIX nr. 1 (direktiv 98/34/EF endret ved direktiv 98/48/EF).

1. Formål

Formålet med denne forskriften er å forebygge spredning av smittsomme dyresykdommer ved import av høy og halm til dyrefôr fra land utenfor EØS.

1. Virkeområde

Forskriften gjelder import av høy og halm til dyrefôr fra land utenfor EØS.

1. Tilleggskrav

Høy og halm som importeres til Norge som dyrefôr må:

1. ledsages av en bekreftelse fra produsenten på at produktet er lagret i minst to måneder i avsenderlandet og høstet fra gårder der det ikke er gjødslet med husdyrgjødsel i løpet av de siste to årene, og
2. ledsages av en attest fra offentlig veterinær i avsenderlandet om at produktet er høstet fra gårder hvor det ikke er fastsatt restriksjoner på grunn av smittsom dyresykdom.

Høy og halm fra USA og Canada må i tillegg ledsages av en attest fra offentlig veterinær om at produktet er høstet i stater eller provinser hvor det ikke er påvist Chronic Wasting Disease på hjortedyr.

1. Tilsyn og vedtak

Mattilsynet fører tilsyn og kan fatte nødvendige enkeltvedtak, jf. matloven § 23, for å oppnå etterlevelse av bestemmelser gitt i eller i medhold av denne forskriften. Mattilsynet kan også fatte enkeltvedtak i henhold til matloven § 24 til § 26.

1. Straff

Overtredelse av bestemmelser gitt i denne forskriften eller enkeltvedtak gitt i medhold av forskriften, er straffbart i henhold til matloven § 28.

1. Dispensasjon

Mattilsynet kan i særskilte tilfelle dispensere fra bestemmelsene i denne forskriften.

1. Ikrafttredelse

Denne forskrift trer i kraft straks.

1. Endringer i andre forskrifter

Fra den tiden forskriften her trer i kraft, gjøres følgende endringer i forskrift 31. august 1991 nr. 507 om forbud mot innførsel av dyr og smitteførende gjenstander:

§ 3 definisjon av produkter første strekpunkt skal lyde:

* animalske råstoffer til fremstilling *av farmasøytiske* eller tekniske preparater.

§ 3 definisjon av produkter i strekpunkt syv skal lyde:

* gress, høy, halm mv. *som ikke skal til dyrefôr*

I § 3 definisjon av produkter oppheves strekpunkt 11.

I § 8 punkt 3 og 4 fjernes «*dyrefôr,*».